**Mark Bomersback** (s. 8. heinäkuuta 1982 Rochester, Alberta, Kanada) on kanadalainen jääkiekkoilija, pelipaikaltaan vasen laitahyökkääjä. Hän siirtyi tammikuussa 2013 Sveitsin pääsarjan SC Langnauun. Bomersbackin vahvuudet ovat luisteluvoimassa, nopeudessa, suoraviivaisuudessa ja ryöhkeydessä maalineduspelissä.

Ura
---

Bomersback aloitti junioriuransa AMHL:ssä UFA Bisonsissa, jossa hän pelasi kauden 1998–1999. Bomersback teki historiaa neljällä pelaamalla kaudellaan Canmore Eaglesissa; hänestä tuli AJHL:n kaikkien aikojen paras pistemies 396 tehopisteellään 250 ottelussa. Kauden 2002–2003 tehot 46+68=114 toivat Bomersbackille AJHL:n pistepörssin voiton, vuoden kanadalaisen A-junioripelaajapalkinnon sekä AHJL:n arvoikkaimman pelaajan palkinnon.

Kaudeksi 2003–2004 Bomersback siirtyi NCAA-yliopistosarjaan Ferris Staten yliopistoon, jossa hänet valittiin Ferris Staten kauden tulokkaaksi. Kaudella 2005–2006 hän oli seuran toiseksi paras pistemies tehoilla 16+16=32. Kaudella 2006–2007 hänet valittiin Ferris Staten arvoikkaimmaksi pelaajaksi.

Tammikuussa 2007 Bommersback teki vapaana agenttina sopimuksen ECHL-seura Idaho Steelheadsin kanssa ja teki 35 runkosarjaottelussa tehot 20+19=39. Hän pelasi kaudella myös AHL:n Iowa Starsissa, jossa hän teki 21 ottelussa tehot 2+5=7. Kauden 2008–2009 Bommersback aloitti Idaho Steelheadsissa pelaten 40 ottelua tehoin 22+24=46, mutta pelasi kaudella myös try-out-sopimuksella AHL-seura Providence Bruinsissa, Binghamton Senatorsissa ja Steelheadsin AHL-farmissa Syracuse Crunchissa yhteensä 24 runkosarjaottelua tehoilla 5+1=6.

Kaudella 2009–2010 Bomersback pelasi ensimmäistä kertaa urallaan Euroopassa, kun hän teki heinäkuussa 2009 sopimuksen tšekkiläisen HC Plzeňin kanssa. Hän muodosti kaudella kovan tutkaparin Martin Strakan kanssa, joka toimi ketjussa pelintekijänä Bomersbackin toimiessa maalintekijänä. Hän teki kaudella 47 ottelussa tehot 19+25=44, joilla hän oli seuran kolmanneksi paras pistemies Tomáš Vlasákin ja Petr Vampolan jälkeen. Extraligan pistepörssissä hän sijoittatui kymmenenneksi Viktor Hublin kanssa ja hänet valittiin Extraligan parhaana tulokkaana. Elokuussa 2010 Bomersback teki sopimuksen KHL-seura Metallurg Novokuznetskin kanssa. Hän oli heikon seuran paras maalintekijä ja pistemies Aleksandr Golovinin kanssa tehoilla 13+13=26.

Elokuussa 2011 Bomersback siirtyi try-out-sopimuksella SM-liigassa pelaavaan Rauman Lukkoon. Bomersback esiintyi edukseen try-out-sopimuksen aikana, jonka päättymisen jälkeen Lukko teki hänen kanssaan sopimuksen kaudelle 2011–2012.

Bomersback pelasi Lukossa yhden kauden. Seuraavan kauden alussa hän oli pitkään pelaamatta, mutta teki tammikuussa 2013 koesopimuksen Sveitsin pääsarjan SC Langnaun kanssa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1998–1999 | UFA Bisons | AMHL | 36 | 12 | 21 | 33 | 28 | - | - | - | - | - |
| 2002–2003 | Canmore Eagles | AJHL | 64 | 46 | 68 | 114 | 106 | - | - | - | - | - |
| 2003–2004 | Ferris State Univ. | NCAA | 37 | 8 | 10 | 18 | 12 | - | - | - | - | - |
| 2004–2005 | Ferris State Univ. | NCAA | 39 | 7 | 16 | 23 | 30 | - | - | - | - | - |
| 2005–2006 | Ferris State Univ. | NCAA | 40 | 16 | 16 | 32 | 20 | - | - | - | - | - |
| 2006–2007 | Ferris State Univ. | NCAA | 20 | 9 | 7 | 16 | 18 | - | - | - | - | - |
| 2007–2008 | Idaho Steelheads | ECHL | 35 | 20 | 19 | 39 | 57 | 4 | 1 | 1 | 2 | 4 |
|  | Iowa Stars | AHL | 21 | 2 | 5 | 7 | 13 | - | - | - | - | - |
| 2008–2009 | Idaho Steelheads | ECHL | 40 | 22 | 24 | 46 | 51 | 4 | 0 | 2 | 2 | 4 |
|  | Syracuse Crunch | AHL | 2 | 0 | 0 | 0 | 0 | - | - | - | - | - |
|  | Providence Bruins | AHL | 9 | 1 | 0 | 1 | 10 | - | - | - | - | - |
|  | Binghamton Senators | AHL | 13 | 4 | 1 | 5 | 4 | - | - | - | - | - |
| 2009–2010 | HC Plzeň 1929 | ČEL | 47 | 19 | 25 | 44 | 55 | 6 | 1 | 1 | 2 | 6 |
| 2010–2011 | Metallurg Novokuznetsk | KHL | 54 | 13 | 13 | 26 | 63 | - | - | - | - | - |
| 2011–2012 | Lukko | SM-liiga | 60 | 15 | 13 | 28 | 46 | 3 | 0 | 2 | 2 | 4 |
| 4 kausi | yhteensä | AHL | 45 | 7 | 6 | 13 | 27 | - | - | - | - | - |
| 1 kausi | yhteensä | ČEL | 47 | 19 | 25 | 44 | 55 | 6 | 1 | 1 | 2 | 6 |
| 1 kausi | yhteensä | KHL | 54 | 13 | 13 | 26 | 63 | - | - | - | - | - |

Lähteet
-------

* Mark Bomersback The Internet Hockey Databasessa (englanniksi)
* Mark Bomersback Eurohockey-sivustolla (englanniksi)
* Mark Bomersback *Elite Prospects*. Everysport Media Group AB.  (englanniksi)
* Mark Bomersback Jatkoaika.comissa (Internet Archive)

### Viitteet

1. 1 2 3 4 5 6  Elite Prospects
2. 1 2  Gilbertson, Wes: Albertan clicks with Czech mates  24.2.2010. Global Hockey News. Viitattu 24.8.2011. (englanniksi)[vanhentunut linkki]
3. ↑  Mark Bomersback Hockey Info World.  Arkistoitu 4.3.2016. Viitattu 24.8.2011. (englanniksi)
4. ↑  Players Coming and Going During Steelheads Training Camp  9.10.2008. Idaho Steelheads. Viitattu 24.8.2011. (englanniksi)
5. ↑  Jatkoaika.com
6. ↑  Laitahyökkääjä Mark Bomersback Lukkoon  24.8.2011. SM-liiga.  Arkistoitu 8.9.2011. Viitattu 24.8.2011.
7. ↑  Lukolle nikkarihyökkääjä  24.8.2011. Jatkoaika.com. Viitattu 26.11.2011.
8. ↑  Lukko palkitsi Bomersbackin sopimuksella  11.9.2011. Jatkoaika.com. Viitattu 21.9.2011.
9. ↑  Die SCL Tigers verpflichten Mark Bomersback SCL Tigers.  Arkistoitu 10.9.2015. Viitattu 22.1.2013. (saksaksi)